Notum sit omnibus futuris et presentibus quod ego Lebaldus de Nantum, laudantibus filiis meis, Guillelmo videlicet Stephano et Joceranno et Humberto, do et concedo Deo et sancte Marie et monachis de Firmitate, absque ulla retentione, vineam quam tenet Marcellus de Leiva, qui de ea medietatem vini et mediam partem nucum vel bichionem si domino placuerit reddere debet. Do etiam et concedo campum quandam quem tenent Brutinangi, de quo debent unum sextarium vini et .XII. denarios. Testes: Hugo prior, Seguinus monachus, Jocerannus Grossus, Falco de Noiant, Jocerannus de Sala, Jocerannus de Capella, nepos meus.